[bookmark: _GoBack]Na temelju članka 25. stavka 2. Zakona o zaštiti potrošača („Narodne novine“ 41/14, 110/15. i 14/19) i članka 45. Statuta Općine Novo Virje („Službeni glasnik Koprivničko-križevačke županije“ broj 6/13. i 3/18), općinski načelnik Općine Novo Virje 2. prosinca 2019. godine donio je

RJEŠENJE
o osnivanju i imenovanju Savjeta za zaštitu potrošača javnih usluga 
na području Općine Novo Virje

I.
Savjet za zaštitu potrošača javnih usluga (u daljnjem tekstu: „Savjet“), osniva se u svrhu provođenja zaštite potrošača javnih usluga na području Općine Novo Virje o kojima u skladu s člankom 25. Zakona o zaštiti potrošača odlučuje Općina Novo Virje.

II.
Za članove Savjeta imenuju se:
1. NENAD LUKIĆ, predstavnik Općine Novo Virje iz reda Općinskog vijeća Općine Novo Virje, za člana,
2. MIROSLAV LUKANEC, predstavnik Općine Novo Virje iz reda Jedinstvenog upravnog odjela Općine Novo Virje, za člana,
3. Dejan Novogradec, predstavnik Udruge za zaštitu potrošača Grada Koprivnice i Koprivničko-križevačke Županije, za člana. 

III.
Mandat člana Savjeta traje 4 (četiri) godine.
Po prestanku mandata član Savjeta može biti ponovno imenovan za sljedeće mandatno razdoblje.
       Član Savjeta može biti razriješen dužnosti i prije isteka mandata:
· na vlastiti zahtjev
· opozivom imenovanja.

IV.
Zadaće Savjeta su kako slijedi:
· prati ukupno stanje cijena javnih usluga na području Općine Novo Virje,
· predlaže mjere za unapređenje uvjeta i načina korištenja javnih usluga,
· razmatra i daje mišljenje općinskom načelniku Općine Novo Virje o predloženim promjenama cijena javnih usluga,
· obavlja druge poslove posredno ili neposredno vezane uz zaštitu potrošača glede utvrđivanja cijena javnih usluga.

V.
Članovi Savjeta obavljaju funkcije člana Savjeta bez naknade. 
Član Savjeta koji je predstavnik udruge za zaštitu potrošača koja djeluje na lokalnom području ima pravo na naknadu putnih troškova za sudjelovanje na sjednicama Savjeta sukladno Zakonu o porezu na dohodak.

VI.
Stručne i administrativne poslove za Savjet obavljat će Jedinstveni upravni odjel Općine Novo Virje.

VII.
Ovo Rješenje objavit će se na internetskim stranicama Općine Novo Virje.

